Pta-vrou oorleef skietvoorval: man, kind sterfArgieffoto ŉ Ma veg vir haar lewe in ŉ hospitaal in Johannesburg ná ŉ skietvoorval in Pretoria waarin haar man en kind doodgeskiet is. Volgens Athlenda Mathe, woordvoerder van Netcare 911, is die ma, kind en pa in hul huis in Hammanskraal, noordoos van die stad, aangetref ná ŉ skietvoorval. “Die pa was dood en die ma en kind gewond,” het Mathe gesê. “Die ma en kind is deur ŉ ander ambulansdiens na die Jubilee-gemeenskapshospitaal geneem.” Die kind is in die hospitaal dood. Die vrou is in ŉ kritieke toestand met ŉ Netcare 911-helikopter na ŉ hospitaal in Johannesburg geneem. Maroela Media het verneem die pa is glo ŉ polisiebeampte en dat die skietery nie verband hou met ŉ rooftog nie. Sers. Thembi Nowathe, polisiewoordvoerder, sal binnekort kommentaar lewer en het bevestig dat die Onafhanklike Polisieondersoekdirektoraat (Opod) by die ondersoek betrokke is. Opvolg: Pta-polisieman skiet glo gesin, homself